थामहिनबा 2019-20 रांखान्थि बोसोराव रायजोया खांनाय बादियै जेसेबां रां मोनदोंमोन, बिनि 32 जौखोन्दो धोन मिरु सोरखारनिफ्राय अनसुंथाय हिसाबै मोनदोंमोन। 2019-20 बोसोराव रायजो सोरखारा सोरखारि साख्रिआवलाफोरनो बेथन-पेन्सन आरो गोबां फसंथानफोरनिफ्राय लानाय लननि सुद लानायनि मुङाव खरसा खालामदों 47 रोजा कौटिसो रां। बोसोरफ्रोमबो सोरखारि साख्रिआवलाफोरनो बेथन/पेन्सन होनायनि बेलायाव रायजो सोरखारनि खरसाफोरा खमाय बोदोंब्लाबो गोबां फसंथानफोरनिफ्राय लानाय दाहार (लन)नि थाखाय होनांगौ सुदनि बिबाङा गोबां बांनो हमदों। बे बेलायाव थारैनो मोनसे सोंलु सिखांदों रायजो सोरखारा मिरु सोरखारनि अनसुंथाय आरो गोबां फसंथाननि दाहार (लन)फोर लानानै सोरखारा जौगालु खामानि मावनो हायाखै नामा ?